b'\n_START_ARTICLE_\nKadan\n_START_SECTION_\n\xc5\xbdivljenje\n_START_PARAGRAPH_\nNa za\xc4\x8detku leta 1241 je Kadanova vojska oplenila poljska mesta Lublin, Zavihost in Sandomierz in nato napadla Masovijo, Bajdar je medtem po\xc5\xbegal evakuirano poljsko prestolnico Krakov in zatem Bitom, Orda kan pa je napadel jugozahodno mejo Litve. Vsi trije skupaj so nato napadli \xc5\xa1lezijsko prestolnico Breslau. Bajdar je \xc5\xbee za\xc4\x8del oblegati mesto, vendar oblegamje prekinil in se s Kadanom in Ordo odpravil na sever v Legnico, da bi \xc5\xa1e pred prihodom \xc4\x8de\xc5\xa1kega kralja Ven\xc4\x8deslava I. porazili \xc5\xa1lezijskega vojvodo Henrika II. Pobo\xc5\xbenega. Kadanova vojska je mimogrede porazila Konrada I. Mazovskega in se nato v Legnici zdru\xc5\xbeila z Bajdarjevo in Ordovo. Sledila je bitka pri Legnici 9. aprila 1241,  v kateri je bila kr\xc5\xa1\xc4\x8danska vojska popolnoma uni\xc4\x8dena._NEWLINE_Mongoli so imeli ve\xc4\x8dje izgube kot so pri\xc4\x8dakovali, zato Kadan ni bil naklonjen neposrednemu napadu na Ven\xc4\x8deslavovo vojsko. Kadan in Bajdar sta se s \xc4\x8cehi spopadala v manj\xc5\xa1ih bitkah in uspela prepre\xc4\x8diti, da bi \xc4\x8de\xc5\xa1ki kralj pri\xc5\xa1el na pomo\xc4\x8d ogrskemu kralju B\xc3\xa9li IV. Po opusto\xc5\xa1enju Moravske so mongolske diverzantske sile od\xc5\xa1le na Ogrsko._NEWLINE_Pozimi 1241/1242 je Kadan na poti v Gy\xc5\x91r opusto\xc5\xa1il Budim. Med obleganjem  italijanskih najemnikov, ki so branili Sz\xc3\xa9kesfeh\xc3\xa9rv\xc3\xa1r, je bil Kadan zaradi poplav v okolici mesta po spomladanski odjugi prisiljen umakniti svoje \xc4\x8dete. S tumanom vojakov je od\xc5\xa1el na jug na Hrva\xc5\xa1ko zasledovat ogrskega kralja.  B\xc3\xa9lo je najprej iskal v Zagrebu in ga oblegal, vendar je kralj pred tem pobegnil v Dalmacijo. Medtem, ko se je kralj skrival v   Trogirju, so Mongoli marca 1242 pod trdnjavo Klis do\xc5\xbeiveli svoj prvi evropski voja\xc5\xa1ki neuspeh. Ko so mongolski vojski za\xc4\x8dele pohajati zaloge, je Kadan ukazal usmrtiti vse ogrske ujetnike. Na  B\xc3\xa9lovo presene\xc4\x8denje se Kadan zaradi pomanjkanja ni umaknil, ampak je za\xc4\x8del prodirati na jug proti Dubrovniku. Ko se je bli\xc5\xbeal Skutariju (Skadar) je izvedel za smrt svojega o\xc4\x8deta \xc3\x96gedej kana in se z vojsko preko Srbije in Bolgarije umaknil v domovino. Mongolsko pusto\xc5\xa1enje po Evropi je verjetno spodbudilo mladega  bolgarski carja Kolomana I., da je sprejel Batu kana za svojega gospoda in pristal na pla\xc4\x8devanje letnega davka._NEWLINE_Leta 1251 je Kadan sprejel izvolitev M\xc3\xb6ngke kana za kagana. Po Ren\xc3\xa9ju Groussetu mu je verjetno prav on pomagal ujeti glavnega Gujuk kanovega generala Eld\xc5\xbeigideja. Kadan je bil lojalen Kublajkanu in v toluidski dr\xc5\xbeavljanski vojni podprl njegovo vojsko proti Arikbeku. Sodeloval v je prvem spopadu  z Arikbekom in ubil njegovega generala Alandarja. _NEWLINE_Kadanovo ime se v \xc5\xa1tevilnih srednjeve\xc5\xa1kih kronikah napa\xc4\x8dno prevaja  v Kajdu, kar je pri prepoznavanju udele\xc5\xbeencev mongolske invazije v Evropo povzro\xc4\x8dilo veliko zmede. Pogosto so ga zamenjavali tudi z bratom Kodenom, ki je bil dejaven v Tibetu.'